附件

**“传承经典 古韵风华”校园诗词大会考题范围**

1. **花落知多少。《元日》王安石 · 宋代爆竹声中一岁除，春风送暖入屠苏。千门万户曈曈日，总把新桃换旧符。**

**2.《清明》杜牧 · 唐代清明时节雨纷纷，路上行人欲断魂。借问酒家何处有，牧童遥指杏花村。**

**3.《静夜思》李白 · 唐代床前明月光，疑是地上霜。举头望明月，低头思故乡。**

**4.《小池》杨万里 · 宋代泉眼无声惜细流，树阴照水爱晴柔。小荷才露尖尖角，早有蜻蜓立上头。**

**5.《咏柳》贺知章 · 唐代碧玉妆成一树高，万条垂下绿丝绦。不知细叶谁裁出，二月春风似剪刀。**

1. **《梅花》王安石 · 宋代墙角数枝梅，凌寒独自开。遥知不是雪，为有暗香来。**
2. **《绝句》杜甫 · 唐代两个黄鹂鸣翠柳，一行白鹭上青天。窗含西岭千秋雪，门泊东吴万里船。**
3. **《江雪》柳宗元 · 唐代千山鸟飞绝，万径人踪灭。孤舟蓑笠翁，独钓寒江雪。**

**9.《晓出净慈寺送林子方》杨万里 · 宋代毕竟西湖六月中，风光不与四时同。接天莲叶无穷碧，映日荷花别样红。**

**10.《望庐山瀑布》李白 · 唐代日照香炉生紫烟，遥看瀑布挂前川。飞流直下三千尺，疑是银河落九天。**

**11.《饮湖上初晴后雨》苏轼 · 宋代水光潋滟晴方好，山色空蒙雨亦奇。欲把西湖比西子，淡妆浓抹总相宜。**

**12.《九月九日忆山东兄弟》王维 · 唐代独在异乡为异客，每逢佳节倍思亲。遥知兄弟登高处，遍插茱萸少一人。**

**13.《赠汪伦》李白 · 唐代李白乘舟将欲行，忽闻岸上踏歌声。桃花潭水深千尺，不及汪伦送我情。**

**14.《赋得古原草送别·节选》白居易 · 唐代离离原上草，一岁一枯荣。野火烧不尽，春风吹又生。**

**15.《望天门山》李白 · 唐代天门中断楚江开，碧水东流至此回。两岸青山相对出，孤帆一片日边来。**

**16.《滁州西涧》韦应物 · 唐代独怜幽草涧边生，上有黄鹂深树鸣。春潮带雨晚来急，野渡无人舟自横。**

**17.《古朗月行·节选》李白 · 唐代小时不识月，呼作白玉盘。又疑瑶台镜，飞在青云端。**

**18.《望洞庭》刘禹锡 · 唐代湖光秋月两相和，潭面无风镜未磨。遥望洞庭山水翠，白银盘里一青螺。**

**19.《春晓》孟浩然 · 唐代春眠不觉晓，处处闻啼鸟。夜来风雨声，花落知多少。**

**20.《山行》杜牧 · 唐代远上寒山石径斜，白云生处有人家。停车坐爱枫林晚，霜叶红于二月花。**

**21.《登鹳雀楼》王之涣 · 唐代白日依山尽，黄河入海流。欲穷千里目，更上一层楼。**

**22.《村居》高鼎 · 清代草长莺飞二月天，拂堤杨柳醉春烟。儿童散学归来早，忙趁东风放纸鸢。**

**23.《早发白帝城》李白 · 唐代朝辞白帝彩云间，千里江陵一日还。两岸猿声啼不住，轻舟已过万重山。**

**24.《所见》袁枚 · 清代牧童骑黄牛，歌声振林樾。意欲捕鸣蝉，忽然闭口立。**

**25.《赠刘景文》苏轼 · 宋代荷尽已无擎雨盖，菊残犹有傲霜枝。一年好景君须记，最是橙黄橘绿时。**

**26.《夜书所见》叶绍翁 · 宋代萧萧梧叶送寒声，江上秋风动客情。知有儿童挑促织，夜深篱落一灯明。**

**27.《小儿垂钓》胡令能 · 唐代蓬头稚子学垂纶，侧坐莓苔草映身。路人借问遥招手，怕得鱼惊不应人。**

**28.《敕勒歌》佚名 · 南北朝敕勒川，阴山下。天似穹庐，笼盖四野。天苍苍，野茫茫，风吹草低见牛羊。**

**29.《池上》白居易 · 唐代小娃撑小艇，偷采白莲回。不解藏踪迹，浮萍一道开。**

**30.《寻隐者不遇 / 孙革访羊尊师诗》贾岛 · 唐代松下问童子，言师采药去。只在此山中，云深不知处。**

**31.《将进酒》(唐代-李白)**

**君不见，黄河之水天上来，奔流到海不复回。**

**君不见，高堂明镜悲白发，朝如青丝暮成雪。**

**人生得意须尽欢，莫使金樽(zūn)空对月。**

**天生我材必有用，千金散尽还复来。**

**烹羊宰牛且为乐，会须一饮三百杯。**

**岑夫子，丹丘生，将进酒，杯莫停。**

**与君歌一曲，请君为我倾耳听。**

**钟鼓馔(zhuàn)玉不足贵，但愿长醉不复醒。**

**古来圣贤皆寂寞，惟有饮者留其名。**

**陈王昔时宴平乐，斗酒十千恣(zì)欢谑(xuè)。**

**主人何为言少钱，径须沽取对君酌。**

**五花马，千金裘(qiú)，呼儿将出换美酒，与尔同销万古愁。**

**32.《阿房宫赋》  杜牧**

 **六王毕，四海一，蜀山兀，阿房出。覆压三百余里，隔离天日。骊（lí）山北构而西折，直走咸阳。二川溶溶，流入宫墙。五步一楼，十步一阁；廊腰缦回，檐牙高啄；各抱地势，钩心斗角。盘盘焉，囷囷（qūnqūn）焉，蜂房水涡，矗（chù）不知其几千万落。长桥卧波，未云何龙？复道行空，不霁（jì）何虹？高低冥迷，不知西东。歌台暖响，春光融融；舞殿冷袖，风雨凄凄。一日之内，一宫之间，而气候不齐。**

 **妃嫔(pín)媵（yìng）嫱(qiáng)，王子皇孙，辞楼下殿，辇（niǎn）来于秦，朝歌夜弦（xián），为秦宫人。明星荧荧(yíngyíng)，开妆镜也；绿云扰扰，梳晓鬟（huán）也；渭流涨腻，弃脂水也；烟斜雾横，焚椒兰也。雷霆乍惊，宫车过也；辘辘（lùlù）远听，杳（yǎo）不知其所之也。一肌一容，尽态极妍，缦立远视，而望幸焉。有不得见者，三十六年。**

 **燕赵之收藏，韩魏之经营，齐楚之精英，几世几年，摽（piāo)掠其人，倚叠如山。一旦不能有，输来其间。鼎铛（chēng）玉石，金块珠砾，弃掷逦（lǐ）迤（yǐ），秦人视之，亦不甚惜。**

 **嗟乎！一人之心，千万人之心也。秦爱纷奢，人亦念其家。奈何取之尽锱（zī）铢（zhū），用之如泥沙？使负栋之柱，多于南亩之农夫；架梁之椽（chuán），多于机上之工女；钉头磷磷，多于在庾（yǔ）之粟(sù)粒；瓦缝参差（cēn cī），多于周身之帛（bó）缕；直栏横槛（jiàn），多于九土之城郭；管弦呕（ōu）哑（yā），多于市人之言语。使天下之人，不敢言而敢怒。独夫之心，日益骄固。戍（shù）卒叫，函谷举，楚人一炬，可怜焦土！**

 **呜呼，灭六国者六国也，非秦也。族秦者秦也，非天下也。嗟乎！使六国各爱其人，则足以拒秦；使秦复爱六国之人，则递三世可至万世而为君，谁得而族灭也？秦人不暇自哀，而后人哀之；后人哀之而不鉴之，亦使后人而复哀后人也。**

**33.《赤壁赋》  苏轼**

 **壬(rén)戌 (xū)之秋，七月既望，苏子与客泛舟，游于赤壁之下。清风徐来，水波不兴。举酒属（zhǔ）客，诵明月之诗，歌窈窕（yǎo tiǎo）之章。少(shǎo) 焉，月出于东山之上，徘徊于斗(dǒu )牛之间。白露横江，水光接天。纵一苇之所如，凌万顷之茫然。浩浩乎如冯(píng)虚御风，而不知其所止；飘飘乎如遗世独立，羽化而登仙。**

**于是饮酒乐甚，扣舷而歌之。歌曰：“桂棹(zhào)兮兰桨，击空明兮溯(sù)流光。渺渺兮予怀，望美人兮天一方。”客有吹洞箫者，倚（yǐ）歌而和(hè)之。其声呜呜然，如怨如慕，如泣如诉，余音袅袅（niǎo），不绝如缕。舞幽壑（hè）之潜蛟，泣孤舟之嫠(lí)妇。**

**苏子愀（qiǎo）然，正襟危坐，而问客曰：“何为（wèi）其然也？”客曰：“‘月明星稀，乌鹊南飞。’此非曹孟德之诗乎？西望夏口，东望武昌。山川相缪(liáo)，郁乎苍苍，此非孟德之困于周郎者乎？方其破荆州，下江陵，顺流而东也，舳(zhú)舻(lú)千里，旌(jīng)旗蔽空，酾(shī)酒临江，横槊(shuò)赋诗，固一世之雄也，而今安在哉？况吾与子渔樵(qiáo)于江渚(zhǔ)之上，侣鱼虾而友麋(mí)鹿。驾一叶之扁舟，举匏（páo）樽以相属（zhǔ）。寄蜉(fú)蝣(yóu)于天地，渺沧海之一粟(sù)。哀吾生之须臾(yú)，羡长江之无穷。挟（xié）飞仙以遨游，抱明月而长终。知不可乎骤得，托遗响于悲风。”**

**苏子曰：“客亦知夫水与月乎？逝者如斯，而未尝往也;盈虚者如彼，而卒莫消长也。盖将自其变者而观之，则天地曾不能以一瞬。自其不变者而观之，则物与我皆无尽也，而又何羡乎？且夫天地之间，物各有主。苟非吾之所有，虽一毫而莫取。唯江上之清风，与山间之明月。耳得之而为声，目遇之而成色。取之无禁，用之不竭，是造物者之无尽藏(zàng)也，而吾与子之所共适。”**

**客喜而笑，洗盏(zhǎn)更酌 (zhuó)。肴(yáo)核既尽，杯盘狼籍(jí)。相与枕藉(jiè)乎舟中，不知东方之既白。**

**34.《短歌行》 曹操**

 **对酒当歌，人生几何！譬如朝露，去日苦多。慨当以慷，忧思难忘。何以解忧？唯有杜康。青青子衿，悠悠我心。但为君故，沉吟至今。呦呦鹿鸣，食野之苹。我有嘉宾，鼓瑟吹笙。明明如月，何时可掇？忧从中来，不可断绝。越陌度阡，枉用相存。契阔谈宴，心念旧恩。月明星稀，乌鹊南飞。绕树三匝，何枝可依？山不厌高，水不厌深。周公吐哺，天下归心。**

**35.《春江花月夜》 张若虚**

 **春江潮水连海平，海上明月共潮生。滟滟随波千万里，何处春江无月明！ 江流宛转绕芳甸，月照花林皆似霰；空里流霜不觉飞，汀上白沙看不见。 江天一色无纤尘，皎皎空中孤月轮。江畔何人初见月？江月何年初照人？ 人生代代无穷已，江月年年望相似。不知江月待何人，但见长江送流水。 白云一片去悠悠，青枫浦上不胜愁。谁家今夜扁舟子？何处相思明月楼？ 可怜楼上月徘徊，应照离人妆镜台。玉户帘中卷不去，捣衣砧上拂还来。 此时相望不相闻，愿逐月华流照君。鸿雁长飞光不度，鱼龙潜跃水成文。 昨夜闲潭梦落花，可怜春半不还家。江水流春去欲尽，江潭落月复西斜。 斜月沉沉藏海雾，碣石潇湘无限路。不知乘月几人归，落月摇情满江树。**

**36.《登高》 杜甫**

 **风急天高猿啸哀，渚清沙白鸟飞回。无边落木萧萧下，不尽长江滚滚来。**

**万里悲秋常作客，百年多病独登台。艰难苦恨繁霜鬓，潦倒新停浊酒杯。**

**37.《锦瑟》 李商隐**

 **锦瑟无端五十弦，一弦一柱思华年。庄生晓梦迷蝴蝶，望帝春心托杜鹃。**

 **沧海月明珠有泪，蓝田日暖玉生烟。此情可待成追忆？只是当时已惘然。**

**38．《声声慢》 李清照**

 **寻寻觅觅，冷冷清清，凄凄惨惨戚戚。乍暖还寒时候，最难将息。三杯两盏淡酒，怎敌他、晚来风急？雁过也，正伤心，却是旧时相识。**

 **满地黄花堆积。憔悴损，如今有谁堪摘？守着窗儿，独自怎生得黑？梧桐更兼细雨，到黄昏、点点滴滴。这次第，怎一个愁字了得！**

**39.《永遇乐·京口北固亭怀古》辛弃疾**

 **千古江山，英雄无觅孙仲谋处。舞榭歌台，风流总被雨打风吹去。斜阳草树，寻常巷陌，人道寄奴曾住。想当年，金戈铁马，气吞万里如虎。  元嘉草草，封狼居胥，赢得仓皇北顾。四十三年，望中犹记，烽火扬州路。可堪回首，佛bì狸lí祠cí下，一片神鸦社鼓。凭谁问：廉颇老矣，尚能饭否？**

**40.《定风波•莫听穿林打叶声》苏轼
莫听穿林打叶声，何妨吟啸且徐行。
竹杖芒鞋轻胜马，谁怕？一蓑烟雨任平生。
料峭春风吹酒醒，微冷，山头斜照却相迎。
回首向来萧瑟处，归去，也无风雨也无晴。**

**41.《题西林壁》苏轼
横看成岭侧成峰，远近高低各不同。
不识庐山真面目，只缘身在此山中。**

**42.《浣溪沙•游蕲水清泉寺》苏轼
山下兰芽短浸溪，松问沙路净无泥。萧萧暮雨子规啼。
谁道人生无再少？门前流水尚能西！休将白发唱黄鸡。**

**43.《一剪梅 •红藕香残玉簟秋》李清照
红藕香残玉簟秋。轻解罗裳，独上兰舟。
云中谁寄锦书来，雁字回时，月满西楼。
花自飘零水自流。一种相思，两处闲愁。
此情无计可消除，才下眉头，却上心头。**

**44.《观沧海》曹操
东临碣石，以观沧海。
水何澹澹，山岛竦峙。
树木丛生，百草丰茂。
秋风萧瑟，洪波涌起。
日月之行，若出其中；
星汉灿烂，若出其里。
幸甚至哉，歌以咏志。

45.《饮酒》陶渊明**

**结庐在人境，而无车马喧。
问君何能尔？心远地自偏。
采菊东篱下，悠然见南山。
山气日夕佳，飞鸟相与还。
此中有真意，欲辨已忘言。

46.《送杜少府之任蜀州》王勃
城阙辅三秦，风烟望五津。
与君离别意，同是宝游人。
海内存知己，天涯若比邻。
无为在歧路，儿女共沾巾。

47.《登幽州台歌》陈子昂
前不见古人，后不见来者。
念天地之悠悠，独怆然而涕下。

48.《次北固山下》王湾
客路青山外，行舟绿水前。
潮平两岸阔，风正一帆悬。
海日生残夜，江春入1日年。
乡书何处达，归雁洛阳边。**

 **49.《使至塞上》王维
单车欲问边，属国过居延，征蓬出汉塞，归雁入胡天，大漠孤烟直，长河落日圆。
萧关逢侯骑，都护在燕然。**

 **50.《闻王昌龄左迁龙标遥有此寄》李白
杨花落尽子规啼，闻道龙标过五溪。
我奇愁心-与明月，随风直到夜郎西。**

**51.《黄鹤楼》崔颢
昔人已乘黄鹤去，此地空余黄鹤楼。
黄鹤一去不复返，白云千载空悠悠。
晴川历历汉阳树，芳草萋萋鹦鹉洲。
日暮乡关何处是？烟波江上使人愁。**

 **52.《望岳》杜甫
宗夫如何？齐鲁青未了。
造化钟神秀，阴阳割昏晓。
荡胸生曾云，决眦入归鸟。
会当凌绝顶，一览众山小。**

 **53.《行路难（节选）》李白
金樽清酒斗十干，玉盘珍羞直万钱。
停杯投箸不能食，拔剑四顾心茫然。
欲渡黄河冰塞川，将登太行雪满山。
闲来垂钓碧溪上，忽复乘舟梦日边。
行路难！行路难！多歧路，今安在？
长风破浪会有时，直挂云帆济沧海。**

**54.《茅屋为秋风所破歌（节选）》杜甫
八月秋高风怒号，卷我屋上三重茅。茅飞渡江酒江郊，高者挂罥长林梢，下者飘转沉塘坳。
南村群童欺我老无力，忍能对面为盗贼，公然抱茅入竹去。
唇焦口燥呼不得，归来倚杖自叹息。
俄顷风定云墨色，秋天漠漠向昏黑。布衾多年冷似铁，娇儿恶卧踏里裂。床头屋漏无干处，兩脚如麻未断绝。自经丧乱少睡眠，长夜沾湿何由彻？
安得广厦千万间，大庇天下寒士俱欢颜，风雨不动安如山。
鸣呼！何时眼前突兀见此屋，吾庐独破受冻死亦足！**

**55.刘禹锡(唐代)《陋室铭》**

**山不在高，有仙则名。水不在深，有龙则灵。斯是陋室，惟吾德馨。苔痕上阶绿，草色入帘青。谈笑有鸿儒，往来无白丁。可以调素琴，阅金经。无丝竹之乱耳，无案牍之劳形。南阳诸葛庐，西蜀子云亭。孔子云：何陋之有**

**56.高适《别董大》（其一）**

**千里黄云白日曛，北风吹雁雪纷纷。**

**莫愁前路无知己，天下谁人不识君？**

**57.秦观《鹊桥仙》**

**纤云弄巧，飞星传恨，银汉迢迢暗度。金风玉露一相逢，便胜却人间无数。**

**柔情似水，佳期如梦，忍顾鹊桥归路。两情若是久长时，又岂在朝朝暮暮。**

**58.几道《长相思.长相思》**

**长相思，长相思。若问相思甚了期，除非相见时。**

**长相思，长相思。欲把相思说似谁，浅情人不知。**

**59.李之仪《卜算子·我住长江头》**

**我住长江头，君住长江尾。 日日思君不见君，共饮长江水。**

**此水几时休，此恨何时已。只愿君心似我心，定不负相思意。**

**60.李商隐《无题·飒飒东风细雨来》**

**飒飒东风细雨来，芙蓉塘外有轻雷。金蟾啮锁烧香入，玉虎牵丝汲井回。贾氏窥帘韩掾少，宓妃留枕魏王才。春心莫共花争发，一寸相思一寸灰！**

**61.晏殊《玉楼春·春恨》**

**绿杨芳草长亭路，年少抛人容易去。楼头残梦五更钟，花底离愁三月雨。
无情不似多情苦，一寸还成千万缕。天涯地角有穷时，只有相思无尽处。**

**62.《回乡偶书》贺知章**

**少小离家老大回，乡音无改鬓毛衰。儿童相见不相识，笑问客从何处来。**

**63.《浪淘沙令·帘外雨潺潺》李煜**

**帘外雨潺潺，春意阑珊 ，罗衾不耐五更寒。梦里不知身是客，一晌贪欢。**

**独自莫凭栏，无限江山，别时容易见时难。流水落花春去也，天上人间。**

**64.杜甫《春望》**

**国破山河在，城春草木深。感时花溅泪，恨别鸟惊心。**

**烽火连三月，家书抵万金。白头搔更短，浑欲不胜簪。**

**65.陆游《示儿》**

**死去元知万事空，但悲不见九州同。王师北定中原日，家祭无忘告乃翁。**

1. **王维《渭城曲 》渭城朝雨浥轻尘客舍青青柳色新劝君更尽一杯酒，西出阳关无故人。**
2. **王昌龄《芙蓉楼送辛渐》（其一）寒雨连江夜入吴，平明送客楚山孤。洛阳亲友如相问，一片冰心在玉壶。**

**68.李白《黄鹤楼送孟浩然之广陵》**

**故人西辞黄鹤楼，烟花三月下扬州。孤帆远影碧空尽，唯见长江天际流。**

**69.李白《闻王昌龄左迁龙标遥有此寄》**

**杨花落尽子规啼，闻道龙标过五溪。我寄愁心与明月，随风直到夜郎西。**

**70.《蒹葭》**

**蒹葭苍苍，白露为霜。所谓伊人，在水一方。溯洄从之，道阻且长。溯游从之，宛在水中央。**

**蒹葭萋萋，白露未晞。所谓伊人，在水之湄。[溯洄](https://baike.baidu.com/item/%E6%BA%AF%E6%B4%84/7908632?fromModule=lemma_inlink" \t "https://baike.baidu.com/item/%E8%92%B9%E8%91%AD/_blank)从之，道阻且跻。溯游从之，宛在水中坻。**

**蒹葭采采，白露未已。所谓伊人，在水之涘。溯洄从之，道阻且右。溯游从之，宛在水中沚。**

**71.《关雎》**

**关关雎鸠，在河之洲。窈窕淑女，君子好逑。**

**参差荇菜，左右流之。窈窕淑女，寤寐求之。**

**求之不得，寤寐思服。悠哉悠哉，辗转反侧。**

**参差荇菜，左右采之。窈窕淑女，琴瑟友之。**

**参差荇菜，左右芼之。窈窕淑女，钟鼓乐之。**

**72.《虞美人》**

**春花秋月何时了，往事知多少？小楼昨夜又东风，故国不堪回首月明中。**

**雕栏玉砌应犹在，只是朱颜改。问君能有几多愁？恰似一江春水向东流。**

**73.《满江红》**

**怒发冲冠，凭阑处、潇潇雨歇。抬望眼，仰天长啸，壮怀激烈。三十功名尘与土，八千里路云和月。莫等闲、白了少年头，空悲切。**

**靖康耻，犹未雪。臣子恨，何时灭。驾长车，踏破贺兰山缺。壮志饥餐胡虏肉，笑谈渴饮匈奴血。待从头、收拾旧山河，朝天阙。**

**74.《念奴娇·赤壁怀古》**

**宋·苏轼**

**大江东去，浪淘尽，千古风流人物。故垒西边，人道是，三国周郎赤壁。乱石穿空，惊涛拍岸，卷起千堆雪。江山如画，一时多少豪杰。遥想公瑾当年，小乔初嫁了，雄姿英发。羽扇纶巾，谈笑间，樯橹灰飞烟灭。故国神游，多情应笑我，早生华发。人生如梦，一尊还酹江月。**

**75.《山坡羊·潼关怀古》**

**峰峦如聚，波涛如怒，山河表里潼关路。望西都，意踌躇。伤心秦汉经行处，宫阙万间都做了土。兴，百姓苦；亡，百姓苦。**

**76.《离骚》**

**先秦·屈原**

**帝高阳之苗裔兮，朕皇考曰伯庸。摄提贞于孟陬兮，惟庚寅吾以降。皇览揆余初度兮，肇锡余以嘉名：名余曰正则兮，字余曰灵均。纷吾既有此内美兮，又重之以修能。扈江离与辟芷兮，纫秋兰以为佩。汩余若将不及兮，恐年岁之不吾与。朝搴阰之木兰兮，夕揽洲之宿莽。日月忽其不淹兮，春与秋其代序。惟草木之零落兮，恐美人之迟暮。**

**77.《归园田居·其一》陶渊明**

**少无适俗韵，性本爱丘山。　　误落尘网中，一去三十年。**

**羁鸟恋旧林，池鱼思故渊。　　开荒南野际，守拙归园田。**

**方宅十余亩，草屋八九间。　　榆柳荫后檐，桃李罗堂前。**

**暧暧远人村，依依墟里烟。　　狗吠深巷中，鸡鸣桑树颠。**

**户庭无尘杂，虚室有余闲。　　久在樊笼里，复得返自然。**

**78.《拟行路难》**

**鲍照**

**泻水置平地，各自东西南北流。人生亦有命，安能行叹复坐愁？酌酒以自宽，举杯断绝歌路难。心非木石岂无感？吞声踯躅不敢言。**

**79．《饮酒》（其五）**

**东晋·陶渊明**

**结庐在人境，而无车马喧。**

**问君何能尔？心远地自偏。**

**80.《泊秦淮》**

**唐·杜牧**

**烟笼寒水月笼沙，夜泊秦淮近酒家。**

**商女不知亡国恨，隔江犹唱后庭花。**

**81.《涉江采芙蓉》**

**汉·佚名**

**涉江采芙蓉，兰泽多芳草。**

**采之欲遗谁？所思在远道。**

**还顾望旧乡，长路漫浩浩。**

**同心而离居，忧伤以终老。**

**82.《蜀道难》**

**唐 ·李白**

**噫吁嚱， 危乎高哉！蜀道之难， 难于上青天！蚕丛及鱼凫， 开国何茫然！尔来四万八千岁， 不与秦塞通人烟。西当太白有鸟道， 可以横绝峨眉巅。地崩山摧壮士死， 然后天梯石栈相钩连。上有六龙回日之高标，下有冲波逆折之回川。黄鹤之飞尚不得过， 猿猱欲度愁攀援。青泥何盘盘， 百步九折萦岩峦。扪参历井仰胁息， 以手抚膺坐长叹。问君西游何时还？ 畏途巉岩不可攀。但见悲鸟号古木， 雄飞雌从绕林间。又闻子规啼夜月， 愁空山。蜀道之难， 难于上青天， 使人听此凋朱颜！连峰去天不盈尺， 枯松倒挂倚绝壁。飞湍瀑流争喧豗， 砯崖转石万壑雷。其险也如此， 嗟尔远道之人胡为乎来哉！剑阁峥嵘而崔嵬， 一夫当关， 万夫莫开。所守或匪亲， 化为狼与豺。朝避猛虎， 夕避长蛇； 磨牙吮血， 杀人如麻。锦城虽云乐， 不如早还家。蜀道之难， 难于上青天， 侧身西望长咨嗟！**

**83. 《山行》**

**唐·杜牧**

**远上寒山石径斜，白云生处有人家。**

**停车坐爱枫林晚，霜叶红于二月花。**

**84.《望岳》**

**唐·杜甫**

**岱宗夫如何？齐鲁青未了。**

**造化钟神秀，阴阳割昏晓。**

**荡胸生曾云，决眦入归鸟。**

**会当凌绝顶，一览众山小。**

**85.《水调歌头·明月几时有》**

**苏轼 · 宋代**

**丙辰中秋，欢饮达旦，大醉，作此篇，兼怀子由。明月几时有，把酒问青天。不知天上宫阙，今夕是何年。我欲乘风归去，又恐琼楼玉宇，高处不胜寒。起舞弄清影，何似在人间？转朱阁，低绮户，照无眠。不应有恨，何事长向别时圆？人有悲欢离合，月有阴晴圆缺，此事古难全。但愿人长久，千里共婵娟。**

**86.《满江红·写怀》**

**岳飞 · 宋代**

**怒发冲冠，凭阑处、潇潇雨歇。抬望眼、仰天长啸，壮怀激烈。三十功名尘与土，八千里路云和月。莫等閒、白了少年头，空悲切。靖康耻，犹未雪。臣子恨，何时灭。驾长车，踏破贺兰山缺。壮志饥餐胡虏肉，笑谈渴饮匈奴血。待从头、收拾旧山河，朝天阙。**

**87.《木兰诗 / 木兰辞》**

**佚名 · 南北朝**

**唧唧复唧唧，木兰当户织。不闻机杼声，唯闻女叹息。问女何所思，问女何所忆。女亦无所思，女亦无所忆。昨夜见军帖，可汗大点兵，军书十二卷，卷卷有爷名。阿爷无大儿，木兰无长兄，愿为市鞍马，从此替爷征。东市买骏马，西市买鞍鞯，南市买辔头，北市买长鞭。旦辞爷娘去，暮宿黄河边，不闻爷娘唤女声，但闻黄河流水鸣溅溅。旦辞黄河去，暮至黑山头，不闻爷娘唤女声，但闻燕山胡骑鸣啾啾。万里赴戎机，关山度若飞。朔气传金柝，寒光照铁衣。将军百战死，壮士十年归。归来见天子，天子坐明堂。策勋十二转，赏赐百千强。可汗问所欲，木兰不用尚书郎，愿驰千里足，送儿还故乡。爷娘闻女来，出郭相扶将；阿姊闻妹来，当户理红妆；小弟闻姊来，磨刀霍霍向猪羊。开我东阁门，坐我西阁床。脱我战时袍，著我旧时裳。当窗理云鬓，对镜帖花黄。出门看火伴，火伴皆惊忙：同行十二年，不知木兰是女郎。雄兔脚扑朔，雌兔眼迷离；双兔傍地走，安能辨我是雄雌？**

**88.《春望》**

**杜甫 · 唐代**

**国破山河在，城春草木深。感时花溅泪，恨别鸟惊心。烽火连三月，家书抵万金。白头搔更短，浑欲不胜簪。**

**89.《念奴娇·赤壁怀古》**

**苏轼 · 宋代**

**大江东去，浪淘尽，千古风流人物。故垒西边，人道是，三国周郎赤壁。乱石穿空，惊涛拍岸，卷起千堆雪。江山如画，一时多少豪杰。遥想公瑾当年，小乔初嫁了，雄姿英发。羽扇纶巾，谈笑间，樯橹灰飞烟灭。故国神游，多情应笑我，早生华发。人生如梦，一尊还酹江月。**

**90.《芙蓉楼送辛渐》**

**王昌龄 · 唐代**

**寒雨连江夜入吴，平明送客楚山孤。洛阳亲友如相问，一片冰心在玉壶。**

**91.《春夜喜雨》**

**杜甫 · 唐代**

**好雨知时节，当春乃发生。随风潜入夜，润物细无声。野径云俱黑，江船火独明。晓看红湿处，花重锦官城。**

**92.《钱塘湖春行》**

**白居易 · 唐代**

**孤山寺北贾亭西，水面初平云脚低。几处早莺争暖树，谁家新燕啄春泥。乱花渐欲迷人眼，浅草才能没马蹄。最爱湖东行不足，绿杨阴里白沙堤。**

**93.《声声慢·寻寻觅觅》**

**李清照 · 宋代**

**寻寻觅觅，冷冷清清，凄凄惨惨戚戚。乍暖还寒时候，最难将息。三杯两盏淡酒，怎敌他、晚来风急？雁过也，正伤心，却是旧时相识。满地黄花堆积。憔悴损，如今有谁堪摘？守着窗儿，独自怎生得黑？梧桐更兼细雨，到黄昏、点点滴滴。这次第，怎一个愁字了得！**

1. **《虞美人·春花秋月何时了》**

**李煜 · 五代**

**春花秋月何时了，往事知多少。小楼昨夜又东风，故国不堪回首月明中。雕栏玉砌应犹在，只是朱颜改。问君能有几多愁，恰似一江春水向东流。**

**95.《西江月·夜行黄沙道中》**

**辛弃疾 · 宋代**

**明月别枝惊鹊，清风半夜鸣蝉。稻花香里说丰年，听取蛙声一片。七八个星天外，两三点雨山前。旧时茅店社林边，路转溪桥忽见。**

**96.《观沧海》**

**曹操 · 两汉**

**东临碣石，以观沧海。水何澹澹，山岛竦峙。树木丛生，百草丰茂。秋风萧瑟，洪波涌起。日月之行，若出其中；星汉灿烂，若出其里。幸甚至哉，歌以咏志。**

**97.《黄鹤楼送孟浩然之广陵》**

**李白 · 唐代**

**故人西辞黄鹤楼，烟花三月下扬州。孤帆远影碧空尽，唯见长江天际流。**

**98.《游山西村》**

**陆游 · 宋代**

**莫笑农家腊酒浑，丰年留客足鸡豚。山重水复疑无路，柳暗花明又一村。箫鼓追随春社近，衣冠简朴古风存。从今若许闲乘月，拄杖无时夜叩门。**

**99.《过故人庄》**

**孟浩然 · 唐代**

**故人具鸡黍，邀我至田家。绿树村边合，青山郭外斜。开轩面场圃，把酒话桑麻。待到重阳日，还来就菊花。**

**100.《破阵子·为陈同甫赋壮词以寄之》**

**辛弃疾 · 宋代**

**醉里挑灯看剑，梦回吹角连营。八百里分麾下炙，五十弦翻塞外声。沙场秋点兵。马作的卢飞快，弓如霹雳弦惊。了却君王天下事，赢得生前身后名。可怜白发生！**